smcproject/ml-wiki-sentences huggingface dataset:
ടി.സി ഇന്ത്യയുടെ വൈസ് പ്രസിഡന്റായ പി.ആർ. ബാലന്റേയും സരസ്വതി ബാലന്റേയും മകളായി പാലക്കാട് ജില്ലയിലെ പുത്തൂർ പൂതംകുറിശ്ശിയിൽ 1979 ജനുവരി 1-ന് ആണ് വിദ്യ ബാലന്റെ ജനനം.
ഹിന്ദി , മറാഠി , ഇംഗ്ലീഷ് , ബംഗാളി എന്നീ ഭാഷകൾ വിദ്യയ്ക്ക് നന്നായി വഴങ്ങുമെങ്കിലും തന്റെ വീട്ടിൽ തമിഴും മലയാളവും ചേർന്ന ഭാഷയാണ് സംസാരിക്കുന്നത് എന്ന് വിദ്യ പറഞ്ഞിട്ടുണ്ട്.
വിദ്യയുടെ ചേച്ചി പ്രിയ ബാലൻ, പരസ്യചിത്രീകരണരംഗത്ത് ജോലി ചെയ്യുന്നു.
മുംബൈയിലെ ചേംബൂറിലാണ് വിദ്യ വളർന്നത്.
സെയിന്റ് ആന്റണി ഗേൾസ് ഹൈസ്കൂളിലാണ് വിദ്യ തന്റെ സ്കൂൾ വിദ്യാഭ്യാസം പൂർത്തിയാക്കിയത്.
ഷബാന ആസ്മി , മാധുരി ദീക്ഷിത് എന്നിവരുടെ അഭിനയത്തിൽ പ്രചോദിതയായി നന്നേ ചെറുപ്പത്തിൽ തന്നെ സിനിമയിൽ അഭിനയിക്കാൻ വിദ്യ ആഗ്രഹിച്ചിരുന്നു.
തന്റെ പതിനാറാമത്തെ വയസ്സിൽ ഏക്താ കപൂർ നിർമ്മിച്ച 'ഹം പാഞ്ച്' എന്ന ടെലിവിഷൻ പരമ്പരയിൽ രാധിക എന്ന കഥാപാത്രത്തെ അവതരിപ്പിച്ചുകൊണ്ട് വിദ്യ തന്റെ അഭിനയജീവിതത്തിനു തുടക്കമിട്ടു.
ഈ പരമ്പര വിജയമായതോടുകൂടി അനുരാഗ് ബസു മറ്റൊരു പരമ്പരയിലെ വേഷം വിദ്യയ്ക്ക് നൽകിയെങ്കിലും സിനിമയിൽ ശ്രദ്ധ കേന്ദ്രീകരിക്കാനായി വിദ്യ അത് വേണ്ടെന്ന് വച്ചു.
വിദ്യാഭ്യാസം പൂർണ്ണമാക്കിയിട്ട് അഭിനയരംഗത്തേയ്ക്ക് പോയാൽ മതിയെന്ന് വിദ്യയുടെ മാതാപിതാക്കൾ ആവശ്യപ്പെട്ടതിനനുസരിച്ച് വിദ്യ മുംബൈയിലെ സെന്റ് സേവിയേർസ് കോളേജിൽ ചേർന്ന് സോഷ്യോളജിയിൽ ബിരുദം നേടുകയും പിന്നീട് മുംബൈ സർവ്വകലാശാലയിൽ നിന്ന് ബിരുദാനന്തര ബിരുദം നേടുകയും ചെയ്തു.
മുംബൈയിലെ ഖർ എന്ന സ്ഥലത്താണ് വിദ്യ സ്ഥിരതാമസമാക്കിയിട്ടുള്ളത്.
വിദ്യ കർണ്ണാടിക് സംഗീതം അഭ്യസിക്കുകയും ഭരതനാട്യം , കഥക് എന്നീ നാട്യരൂപങ്ങൾ കുറച്ച് കാലത്തോളം പഠിക്കുകയും ചെയ്തു.
മതങ്ങളെക്കുറിച്ചുള്ള വിദ്യയുടെ അഭിപ്രായം ഇങ്ങനെയാണ്, "ദൈവത്തിൽ ധാരാളം വിശ്വാസമുള്ള, ദൈവവുമായി ധാരാളം സംസാരിക്കാറുള്ള ഒരു വ്യക്തിയാണ് ഞാൻ. പക്ഷെ സംഘടിതമായ രീതിയിലുള്ള ഇപ്പോഴത്തെ മതത്തിന്റെ രീതിയിൽ എനിക്ക് വിശ്വാസമില്ല.".
സസ്യാഹാരിയായ വിദ്യയെ പേട്ട (PETA) 2011-ൽ ഏറ്റവും സുന്ദരിയായ സസ്യാഹാരിയായി തിരഞ്ഞെടുത്തിരുന്നു.
തന്റെ ശരീരഭാരത്തിൽ വലിയ ഏറ്റക്കുറച്ചിൽ ഉണ്ടാകാറുള്ള കാരണത്താൽ വിദ്യ പലപ്പോഴും മാധ്യമങ്ങളിൽ വാർത്തയാവാറുണ്ട്.
കൂടെ ജോലി ചെയ്യുന്ന നടന്മാരുമായി പ്രേമബന്ധം ഉള്ളതായി പലപ്പോഴും വാർത്തകൾ വന്നിട്ടുണ്ടെങ്കിലും ഓരോ തവണയും വിദ്യ അത് നിഷേധിച്ചിട്ടുണ്ട്.
തന്റെ ശരീരഭാരത്തെക്കുറിച്ച് മോശം അഭിപ്രായം പറഞ്ഞതുകൊണ്ടാണ് തന്റെ മുൻ-ബന്ധം തകർന്നതെന്ന് 2009-ൽ വിദ്യ പറഞ്ഞത് വിവാദമായിരുന്നു.
"തന്റെ ജീവിതത്തിലെ പ്രധാനപ്പെട്ട ഒരു വ്യക്തി തന്റെ കൂടെ നിന്നില്ലെങ്കിൽ ആരും തകർന്ന് പോകും. അങ്ങനെ ഒരു വ്യക്തി തുടർച്ചയായി എന്നിൽ കുറ്റം കണ്ട് പിടിക്കാൻ തുടങ്ങി. ആ ബന്ധത്തിൽ നിന്ന് മാറിനിൽക്കേണ്ടത് എന്നെ സംബന്ധിച്ച് വളരെ പ്രധാനമായിരുന്നു."
ആ വ്യക്തി ആരെന്ന് വിദ്യ വെളിപ്പെടുത്തിയില്ലെങ്കിലും, അത് വിദ്യയുടെ കൂടെ കിസ്മത് കണക്ഷൻ എന്ന സിനിമയിൽ അഭിനയിച്ചുകൊണ്ടിരുന്ന ഷാഹിദ് കപൂർ ആണെന്ന് ചില മാധ്യമങ്ങൾ പറഞ്ഞിരുന്നു.
എന്നാൽ ഷാഹിദ് കപൂർ ഈ ആരോപണങ്ങൾ നിഷേധിച്ചു.
2012-ൽ മെയിൽ ഒരു അഭിമുഖത്തിനിടെ താൻ യു.ടി.വി. മോഷൻ പിക്ചേർസ് എന്ന കമ്പനിയുടെ സി.ഇ.
ഒ ആയ സിദ്ധാർത്ഥ് റോയ് കപൂറുമായി പ്രണയത്തിലാണെന്ന് വിദ്യ വെളിപ്പെടുത്തി.
2012 ബാന്ദ്രയിൽ വച്ച് നടന്ന ഒരു സ്വകാര്യ ചടങ്ങിൽ അവർ വിവാഹിതരായി.
വിദ്യ ഒരു സാമൂഹ്യപ്രവർത്തക കൂടിയാണ്.
2011 മാർച്ചിൽ വേൾഡ് വൈൽഡ്‌ലൈഫ് ഫണ്ട് സംഘടിപ്പിച്ച 'എർത്ത് അവർ' എന്ന പരിപാടിക്ക് വിദ്യ പ്രചാരണം നൽകിയിരുന്നു.
കൊൽക്കത്തയിൽ നിന്ന് പ്രവർത്തിക്കുന്ന ചൈൽഡ് ഇൻ നീഡ് ഇൻസ്റ്റിറ്റ്യൂട്ട് എന്ന നോൺ-പ്രോഫിറ്റ് സംഘടനയ്ക്ക് വേണ്ടി വിദ്യ ഒരിക്കൽ പ്രചാരണം നടത്തുകയുണ്ടായി.
2012 സെപ്റ്റമ്പറിൽ ഉത്തർ പ്രദേശിലെ മിർസാപൂർ എന്ന ഗ്രാമത്തിൽ സ്ത്രീശക്തിയും കുട്ടികളുടെ വിദ്യാഭ്യാസവും പ്രോത്സാഹിപ്പിക്കാനും വിദ്യ പ്രചാരണം നടത്തി.
സ്ത്രീശക്തിയുടെ ഉന്നമനത്തിനു വിദ്യ നടത്തുന്ന സംഭാവനകൾ കണക്കിലെടുത്ത് 2012-ൽ കൊൽകത്ത ചേമ്പർ ഓഫ് കൊമേർസ് നൽകുന്ന 'പ്രഭ കൈതാൻ പുരസ്കാർ' എന്ന പുരസ്കാരം വിദ്യയ്ക്ക് നൽകപ്പെട്ടു.
ഈ പുരസ്കാരം ലഭിക്കുന്ന ഏറ്റവും പ്രായം കുറഞ്ഞ വ്യക്തിയാണ് വിദ്യ.
ഇന്ത്യയിലെ പൊതുശൗച്യം വർദ്ധിപ്പിക്കാനായി ഭാരതസർക്കാൻ നടത്തുന്ന പരിപാടികളുടെ പ്രചാരക കൂടിയാണ് വിദ്യ.
അവാർഡുകൾ 2006 മികച്ച പുതുമുഖ നടിക്കുള്ള ഫിലിംഫെയർ പുരസ്കാരം (പരിണീത) 2006 മികച്ച പുതുമുഖ നടിക്കുള്ള സ്റ്റാർ സ്ക്രീൻ പുരസ്കാരം (പരിണീത) 2006 മികച്ച പുതുമുഖ നടിക്കുള്ള സ്സീ സിനി പുരസ്കാരം (പരിണീത) 2006 മികച്ച പുതുമുഖ നടിക്കുള്ള ഐ ഐ എഫ് എ (IIFA) പുരസ്കാരം (പരിണീത) 2011 മികച്ച നടിക്കുള്ള ദേശീയ ചലച്ചിത്രപുരസ്കാരം 2014 പത്മശ്രീ പുരസ്കാരം അഭിനയിച്ച സിനിമകൾ വർഷം ചലച്ചിത്രം കഥാപാത്രം 2003 ഭലോ ദേക്കോ ആനന്ദി 2005 പരിണീത ലോലിത 2006 ലഗേ രഹോ മുന്നാഭായി ജാഹ്നവി 2007 ഗുരു മീനു സക്സെന 2007 സലാം ഇഷ്ക് തെഹ്സീബ് രൈണ 2007 ഏകലവ്യ രാജേശ്വരി 2007 ഹേ ബേബി ഇഷ 2007 ഭൂൽ ഭുലൈയ്യ അവ്നി/മഞ്ജുലിക 2008 ഹല്ല ബോൽ സ്നേഹ 2008 കിസ്മത് കണക്ഷൻ പ്രിയ 2009 പാ വിദ്യ 2010 ഇഷ്ഖിയ ക്രിഷ്ണ വർമ 2011 നൊ വൺ കിൽഡ് ജസ്സിക്ക സുബ്രീന ലാൽ 2011 ഉറുമി ഭൂമി/മാക്കം 2011 താങ്ക്യൂ കിഷന്റെ ഭാര്യ 2011 ദം മാരോ ദം Mrs. കമ്മത്ത് 2011 ദി ഡേർട്ടി പിക്ചർ സിൽക്ക്/രേഷ്മ 2012 കഹാനി വിദ്യ ബാഗ്ച്ചി 2019 ശകുന്തള ദേവി- ഹ്യൂമൻ കംപ്യൂട്ടർ ശകുന്തള ദേവി 2022 ജൽസ മായ മേനോൻ അവലംബം പുറത്തേയ്ക്കുള്ള കണ്ണികൾ വിദ്യാ ബാലന്റെ ജീവചരിത്രം Archived 2008-01-20 at the Wayback Machine .
Vidya Balan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിദ്യ വെങ്കിടേഷ്
പ്രധാനമായും തമിഴ് , കന്നഡ ഭാഷാ സിനിമകളിൽ അഭിനയിക്കുന്ന ഒരു ഇന്ത്യൻ നടിയാണ് വിദ്യ വെങ്കിടേഷ് .
പഞ്ചതന്ത്രിരം (2002) എന്ന തമിഴ് ചിത്രത്തിലൂടെ കമലഹാസനൊപ്പം അഭിനയരംഗത്ത് അരങ്ങേറ്റം കുറിച്ച അവർ ചിഗുരിദാ കനസു (2003), നെനപിരളി (2005) തുടങ്ങിയ കന്നഡ സിനിമകളിലെ അഭിനയത്തിന് നിരൂപക പ്രശംസ നേടിയിട്ടുണ്ട്.
53-ാമത് ഫിലിംഫെയർ അവാർഡ് സൗത്തിൽ മികച്ച നടിക്കുള്ള അവാർഡ് നേനാപിറളിയിലെ അവരുടെ അഭിനയത്തിന് അവർക്ക് ലഭിച്ചു.
ഷെറാട്ടൺ ഹോട്ടൽസ് ആൻഡ് റിസോർട്ട്സ് ഫ്രാഞ്ചൈസിയുടെ ഭാഗമായുള ജോലി ചെയ്യുന്നതിന് മുമ്പ്‌ വിദ്യ വെങ്കിടേഷ് ചെന്നൈയിലെ എതിരാജ് കോളേജിൽനിന്ന് ബിഎ സാഹിത്യത്തിൽ ബിരുദം നേടിയിരുന്നു.
തുടർന്ന് സിംഗപ്പൂർ എയർലൈൻസിൻ്റെ എയർ ഹോസ്റ്റസായി രണ്ടര വർഷം അവർ ജോലി ചെയ്തു.
പ്രധാനമായും സിംഗപ്പൂരിലും റഷ്യയിലും അവർ യാത്ര ചെയ്യിതിട്ടുണ്ട്.
സിനിമകളിൽ അഭിനയിക്കാൻ താൽപ്പര്യമുള്ള വിദ്യ കമൽഹാസൻ നായകനായ പഞ്ചതന്ത്രം (2002) എന്ന ചിത്രത്തിലെ ഒരു വേഷത്തിനായി കെ എസ് രവികുമാറിനെ സമീപിച്ചിരുന്നു.
കൂടാതെ ചിത്രത്തിലെ ശ്രീമാൻ്റെ തെലുങ്ക്     
വെർഷനിലെ ഭാര്യയുടെ റോളിനായുള്ള ഓഡിഷനിൽ അവർ വിജയിയായി.
പിന്നീട് അവർ നിരവധി പുതുമുഖങ്ങൾക്കൊപ്പം കുറഞ്ഞ ബജറ്റ് ചിത്രമായ കാലാട്ട്പടൈയിൽ (2003)  അവർ അഭിനയിച്ചു.
ആ ചിത്രത്തിലെ  കഥാപാത്രത്തിന് നല്ല അവലോകനങ്ങൾ നേടിയിരുന്നു.
ഒരു നിരൂപകൻ അവരെക്കുറിച്ച് പറഞ്ഞത് " അവരുടെ  റോളിൽ അവർ മികച്ചുനിൽക്കുന്നു" എന്നും "സിനിമ പുരോഗമിക്കുമ്പോൾ അവർ സ്വന്തമായി പുരോഗമിക്കുന്നു" എന്നും അഭിപ്രായപ്പെട്ടു.
അവരുടെ മോഡലിംഗ് കോ-ഓർഡിനേറ്റർ പിന്നീട് അവരുടെ ചിത്രങ്ങൾ കന്നഡ സംവിധായകൻ നാഗാഭരണനെ ഏൽപ്പിച്ചു.
അവർ അടുത്തതായി പ്രത്യക്ഷപ്പെട്ടത് ചിഗുരിദ കനസു (2003) എന്ന ചലച്ചിത്രത്തിലായിരുന്നു.
നേനാപിറളി (2005) എന്ന ചിത്രത്തിലും 
അവർ നിരൂപക പ്രശംസ നേടിയിട്ടുണ്ട്.
മികച്ച കന്നഡ നടിക്കുള്ള ഫിലിംഫെയർ അവാർഡ് അവർ നേടിയിട്ടുണ്ട്.
ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് വിദ്യ വെങ്കിടേഷ് അവലംബം 1 2 ↑ ↑ ↑ Archived copy Archived 7 March 2016 at the Wayback Machine .
വിദ്യ ഉണ്ണി
വിദ്യാ ഉണ്ണി മലയാള ചലച്ചിത്രങ്ങളിൽ പ്രത്യക്ഷപ്പെടുന്ന ഒരു നടിയാണ്.
ഡോ. ലൗ (2011) എന്ന മലയാള ചിത്രത്തിലൂടെയാണ് അവർ ചലച്ചിത്ര രംഗത്തു പ്രവേശിക്കുന്നത്.
ഒരു കഴിവുള്ള നർത്തകിയായ അവർ വിവിധ വേദികളിൽ വ്യത്യസ്തങ്ങളായ നൃത്ത പരിപാടികളിൽ പങ്കെടുക്കാറുണ്ട്.
ടെലിവിഷനിലെ നിരവധി അവാർഡ് പരിപാടികൾക്ക് സഹ ആതിഥേയത്വം വഹിച്ചിട്ടുള്ള വിദ്യ ഇപ്പോൾ ഏഷ്യാനെറ്റ് പ്ലസ് ചാനലിലെ പാചകം അടിസ്ഥാനമാക്കിയുള്ള പരിപാടിയായ സൂപ്പർ ഷെഫിലെ ആങ്കറാണ്.
മലയാള സിനിമയിലെ അഭിനേത്രിയായിരുന്ന ദിവ്യാ ഉണ്ണിയുടെ ഇളയ സഹോദരിയാണ് വിദ്യാ ഉണ്ണി.
കൊല്ലം അമൃത സ്കൂൾ ഓഫ് എൻജിനീയറിംഗിൽ നിന്ന് ഇലക്ട്രോണിക്സ് ആന്റ് കമ്മ്യൂണിക്കേഷനിൽ വിഭാഗത്തിൽ എൻജിനിയറിങ് ബിരുദം നേടുകയും കൊച്ചിയിലുള്ള യുഎസ് അധിഷ്ഠിത സോഫ്റ്റ്‍വെയർ കമ്പനിയായ കോഗ്നിസൻറിൽ ഒരു സോഫ്റ്റ് വെയർ എഞ്ചിനിയറായി അവർ ജോലി ചെയ്തിരുന്നു.
ഇപ്പോൾ അവരുടെ ജോലിയുടെ ഭാഗമായി ഹോങ്കോങ് മാറിയിരിക്കുന്നു.
എൻജിനീയറിങ്ങ് വിദ്യാർത്ഥിനിയായിരിക്കെയാണ്, 2011 ൽ കുഞ്ചാക്കോ ബോബനും ഭാവനയും കേന്ദ്ര കഥാപാത്രങ്ങളായി അഭിനയിച്ച ‘ ഡോക്ടർ ലവ് ’ എന്ന ചിത്രത്തിലൂടെ അവർ സിനിമാ രംഗത്തേയ്ക്കു കാലെടുത്തുവച്ചത്.
3G തേർഡ് ജനറേഷൻ എന്ന മറ്റൊരു ചിത്രത്തിലും ചില ടെലിവിഷൻ പരിപാടികളുടെ അവതാരകയായും ഇടക്കാലത്തു പ്രവർത്തിച്ചിരുന്നു.
ആദ്യ ചിത്രത്തിലൂടെത്തന്നെ മികച്ച പുതുമുഖ നടിക്കുള്ള ഒരു അവാർഡ് കരസ്ഥമാക്കിയെങ്കിലും  സിനിമയിൽനിന്നു കുറച്ചുകാലം വിട്ടു നിന്ന അവർ സഹോദരി ദിവ്യാ ഉണ്ണിയോടൊപ്പം നൃത്തവേദികളിൽ സജീവ സാന്നിദ്ധ്യമായിരുന്നു.
നല്ല വേഷങ്ങൾ ലഭിക്കുകയാണെങ്കിൽ മലയാളത്തിൽ തുടർന്നും അഭിനയിക്കുമെന്ന് ഒരു അഭിമുഖത്തിൽ അവർ പറഞ്ഞിരുന്നു.
2019 ജനുവരിയിൽ ചെന്നൈ സ്വദേശിയായ സഞ്ജയ് വെങ്കിടേശ്വരനുമായി വിദ്യയുടെ വിവാഹം നടന്നിരുന്നു.
സിംഗപ്പൂരിലെ ടാറ്റാ കമ്മ്യൂണിക്കേഷനിൽ ഉദ്യോഗസ്ഥനാണ് ഭർത്താവ് സഞ്ജയ് വെങ്കിടേശ്വരൻ.
കൊച്ചിയിൽവച്ചു നടന്ന വിവാഹ ചടങ്ങുകളിൽ മലയാള സിനിമാ താരങ്ങളായ വിനീത് , ജോമോൾ , ജലജ എന്നിവർ പങ്കെടുത്തിരുന്നു.
അഭിനയരംഗം വർഷം സിനിമ കഥാപാത്രം ഭാഷ കുറിപ്പുകൾ 2011 Dr. ലവ് മഞ്ജു മലയാളം 2013 3G തേഡ് ജനറേഷൻ ദേവിക മലയാളം അവലംബം ↑ http://articles.timesofindia.indiatimes.com/2011-09-12/news-interviews/30144510_1_debut-film-thiruonam-day%5Bപ്രവർത്തിക്കാത്ത+കണ്ണി%5D
വിദ്യ മാൽവാടെ ഇംഗ്ലീഷ് വിലാസം https://ml.wikipedia.org/wiki/Vidya_Malvade
പ്രധാനമായും ബോളിവുഡ് ചലച്ചിത്രങ്ങളിൽ അഭിനയിക്കുന്ന ഒരു ഇന്ത്യൻ ചലച്ചിത്രനടിയാണ് വിദ്യ മാൽവാടെ ( Vidya Malvade ( Marathi : विद्या माळवदे).
വിദ്യ നിയമത്തിൽ ബിരുദമെടുത്തതിനു ശേഷം ഒരു എയർ ഹോസ്റ്റസ് ആയിട്ടാണ് ജോലിചെയ്തിരുന്നത് .
വിദ്യയുടെ ആദ്യ ഭർത്താവ് കാപ്റ്റൻ.
അർവിന്ദ് സിംഗ് ബഗ്ഗ അലയൻസ് എയർ വിമാനസർവീസ്സിൽ പൈലറ്റ് ആയിരുന്നു.
അദ്ദേഹം 2000 ൽ ഒരു വിമാന അപകടത്തിൽ മരിച്ചു.
2009 ൽ വിദ്യ സംവിധായകനായ സഞ്ജയ് ദയ്മയെ വിവാഹം ചെയ്തു.
മഹാരാഷ്ട്രയിൽ ജനിച്ച വിദ്യ തന്റെ അഭിനയ ജീവിതം തുടങ്ങിയത്  2003 ൽ വിക്രം ഭട്ടിന്റെ ഇന്തഹ എന്ന ചിത്രത്തിലൂടെയായിരുന്നു.
ഈ ചിത്രം അത്ര വിജയമായില്ല.
പിന്നീട് പല ചെറിയ വേഷങ്ങളിലും, പരസ്യ ചിത്രങ്ങളിലും അഭിനയിച്ചു.
2007 ൽ ചക് ദേ ഇന്ത്യ എന്ന ചിത്രത്തിൽ ഷാരൂഖ് ഖാനോടൊപ്പം അഭിനയിച്ചത് വളരെയധികം ശ്രദ്ധേയമായി.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Vidya Malvade Chak De India Biography Interview with Bollyspice.com Archived 2008-12-30 at the Wayback Machine .
വിദ്യ മോഹൻ
വിദ്യാ മോഹൻ മലയാള സിനിമാ, ടെലിവിഷൻ മേഖലയിലെ ഒരു അഭിനേത്രിയാണ്.
1980 ഏപ്രിൽ 12 ന് രണധീരകുമാർ, ലത എന്നിവരുടെ മകളായി ജനിച്ചു.
മലയാളം, തമിഴ്, ചലച്ചിത്ര, ടെലിവിഷൻ രംഗങ്ങളിൽ അവർ വിദ്യാ വിനു എന്ന പേരിൽ അറിയപ്പെടുന്നു.
നിവേദ്യം എന്ന ചിത്രത്തിലൂടെ പ്രശസ്തനായ നടൻ വിനു മോഹനനെയാണ് വിദ്യ വിവാഹം ചെയ്തിരിക്കുന്നത്.
ഹരിനാരായണൻ സംവിധാനം ചെയ്ത നീലാമ്പരി എന്ന ചിത്രത്തിൽ അവർ സഹനടിയായിരുന്നു.
മഴവിൽ മനോരമ സംപ്രേഷണം ചെയ്ത എൻറെ പെണ്ണ് എന്ന പരമ്പരയിൽ അവർ ഭാമ എന്ന കഥാപാത്രമായി അഭിനയിച്ചിരുന്നു.
സീൻ എൻ പെൻ എന്ന പരിപാടിയിൽ ഭാമയും അഭിനയിച്ചു.
അവർ അഭിനിയിച്ച മറ്റു ചിത്രങ്ങളിൽ 'ചെറിയ കള്ളനും വലിയ പോലീസും', 'മഹാരാജ ടാക്കീസ്', 'എം.എൽ.എ. മാണി: പത്താം ക്ലാസ്സും ഗുസ്തിയും', 'ഈ തിരക്കിനിടയിൽ' എന്നിവയാണ്.  'നേർ എതിർ' എന്ന തമിഴ് ചിത്രത്തിലും വള്ളി എന്ന തമിഴ് പരമ്പരയിലും വിദ്യ അഭിനയിച്ചിട്ടുണ്ട്, 2015 ൽ പുറത്തിറങ്ങിയ പ്രിയ എന്ന കന്നട ചിത്രത്തിലും ശ്രദ്ധേയമായ വേഷത്തിൽ അഭിനയിച്ചിരുന്നു.
സിനിമ വർഷം സിനിമ കഥാപാത്രം ഭാഷ കുറിപ്പുകൾ 2009 Parayan Marannathu Gauri Malayalam 2010 Neelambari Lakshmi Malayalam 2010 Cheriya Kallanum Valiya Policum Soumini Malayalam 2010 Aravathu Vanam Saami Tamil 2010 Samagama - Kannada 2011 Maharaja Talkies Yamuna Malayalam 2011 Swapnamalika - Malayalam 2011 Bellariraja - Malayalam 2011 Karuvarai Tamil 2012 Kaadhal Paadhai Pavithra Tamil 2012 Akilan - Tamil 2012 Red Alert Devika Menon (Devasri) Malayalam 2012 Ee Thirakkinidayil - Malayalam 2012 MLA Mani: Patham Classum Gusthiyum Meenakshi Malayalam 2013 Yathrakkoduvil Sana Malayalam 2014 Ner Ethir Isha Tamil 2015 Priya Kannada 2018 Kaalchilambu Karthika's sister Malayalam Shot in 2010
Delayed release ടി.വി.പരമ്പര വർഷം പരമ്പര ചാനൽ കഥാപാത്രം ഭാഷ കുറിപ്പുകൾ 2014 Ente Pannu Mazhavil Manorama Bhama Malayalam Replaced by Leena Nair 2013–2019 Valli Sun TV Valli Vikram Vennila Anand (dual role) Tamil Replaced Uma from 235th episode അവലംബം
വിദ്യ സിൻഹ
വിദ്യാ സിൻഹാ (-1947 നവംമ്പർ 15 - 2019 ഓഗസ്റ്റ് 15) ഒരു ഇന്ത്യൻ അഭിനേത്രിയായിരുന്നു.
ബോളിവുഡ് സിനിമാ മേഖലയിലാണ് ഇവർ കൂടുതലായി അഭിനയിച്ചിട്ടുള്ളത്.
രജനീഗദ്ധ (1974) , ചോട്ടീ സീ ഭാത് (1975) തുടങ്ങിയ ചിത്രങ്ങൾ ശ്രദ്ധേയമാണ്.
റാണാ പ്രതാപ് സിങ്ങിന്റെ മകളായി വിദ്യാ സിൻഹാ മുംബൈയിൽ ജനിച്ചു.
നിർമ്മാതാവ് കൂടിയായ റാണാ പ്രതാപ് സിങ് സംവിധായകൻ മോഹൻ സിങ്ങിന്റെ ഭാര്യപിതാവ് ആണ്.
വിദ്യാ സിൻഹയുടേയും അയൽവാസിയായ വെങ്കിടേശ്വര അയ്യരുടേയും വിവാഹം 1968-ൽ നടന്നു .
1989-ൽ ഈ ദമ്പതികൾ ഒരു പെൺകുട്ടിയെ ദത്തെടുത്തു.
ജാൻവി എന്നാണ് ആ പെൺകുട്ടിയുടെ പേര്.
ന്യുമോണിയാബാധയെത്തുടർന്ന് 2019 ഓഗസ്റ്റ് 15-ന് 71-ആം വയസ്സിൽ അന്തരിച്ചു.
ടെലിവിഷൻ രഠഗത്ത്
സിനിമകൾക്ക് പുറമേ ടെലിവിഷൻ രഠഗത്തുഠ വ്യക്തിമുദ്ര പതിപ്പിച്ച വിദ്യാ  സിൻഹാ ധാരാളം ടെലിവിഷൻ പരമ്പരകളിൽ അഭിനയിച്ചിട്ടുണ്ട്.
അഭിനയിച്ച  ചിത്രങ്ങൾ രജനീഗദ്ധ (1974)...
ദീപ ഹവാസ് (1974)....
വിദ്യാ കുമാർ ചോട്ടീ  സീ ഭാത് (1975)....
പ്രഭാ നാരായൺ മേരാ ജീവൻ (1976) ഇൻകാർ (1977)...
ഗീത ചൗധരി മുക്തി (1977)...
സീമാ .
K ശർമ്മ കാർമ്മ് (1977)...
ആശാ ശാസ്ത്രി കിതാബ് (1977) മമ്ത (1977) മീര (ചലച്ചിത്രം) (1979)...
ക്യഷ്ണ റാതോഡ് സ്വയഠവര (1980)...
ശാന്തി ഭാർഗ്ഗവ് പ്യാർ ദുഷ്മൻ (1980) ലൗ സ്റ്റോറി (1981) പ്ലോട്ട് നമ്പർ 5 (1981) ജോഷ് (1981)...
മായ ഗ്യാങ്ങ്സ്റ്റർ ബോഡിഗാൻഡ് (2011)
ലെൻസ്‍മീറ്റർ ഇംഗ്ലീഷ് വിലാസം https://ml.wikipedia.org/wiki/Lensmeter ടോപ്‌കോൺ ലെൻസ്മീറ്ററിന്റെ (വെർട്ടോമീറ്റർ) ഉപയോഗത്തെക്കുറിച്ചുള്ള യഥാർത്ഥ ഫ്ലാഷ് ആനിമേഷനിൽ നിന്ന് ഉരുത്തിരിഞ്ഞ അഞ്ച് സമഗ്ര നിർദ്ദേശ വീഡിയോകളിൽ ഒന്ന്.
ലാ ട്രോബ് സർവകലാശാലയിൽ ഡോ. സുസെയ്ൻ വാസല്ലോ നിർമ്മിച്ചത്.
ഈ വീഡിയോകൾ വിക്കിവർസിറ്റി, യൂട്യൂബ്, ആർക്കൈവ്.
ഓർഗ് എന്നിവയിൽ ലഭ്യമാണ്.
Wikiversity , Youtube and Archive.org .
ഒപ്റ്റിക്കൽ ഷോപ്പിലെ ലെൻസ്മീറ്റർ ലളിതമായ ലെൻസ്മീറ്റർ ക്രോസ് സെക്ഷണൽ കാഴ്ച.
1 - ക്രമീകരിക്കാവുന്ന ഐപീസ് 2 - റെട്ടിക്കിൾ, 3 - ഒബ്ജക്ടീവ് ലെൻസ്, 4 - കെപ്ലേറിയൻ ദൂരദർശിന, 5 - ലെൻസ് ഹോൾഡർ, 6 - അജ്ഞാത ലെൻസ്, 7 - സ്റ്റാൻഡേർഡ് ലെൻസ്, 8 - പ്രകാശിതമായ ലക്ഷ്യം, 9 - ലൈറ്റ് സോഴ്സ്, 10 - കോളിമേറ്റർ, 11 - ആംഗിൾ അഡ്ജസ്റ്റ്മെന്റ് ലിവർ, 12 - പവർ ഡ്രം (+20, -20 ഡയോപ്റ്ററുകൾ), 13 - പ്രിസം സ്കെയിൽ നോബ്
ലെൻസോമീറ്റർ, ഫോസിമീറ്റർ അല്ലെങ്കിൽ വെർട്ടോമീറ്റർ എന്നീ പേരുകളിലും അറിയപ്പെടുന്ന ഒരു നേത്ര ഉപകരണമാണ് ലെൻസ്‍മീറ്റർ .
ഒരു ജോടി കണ്ണടകളിലെ ശരിയായ കുറിപ്പടി പരിശോധിക്കുന്നതിനും മുറിക്കാത്ത ലെൻസുകൾ ശരിയായി ഓറിയന്റുചെയ്യുന്നതിനും അടയാളപ്പെടുത്തുന്നതിനും കണ്ണട ഫ്രെയിമുകളിൽ ലെൻസുകളുടെ ശരിയായ മൗണ്ട് സ്ഥിരീകരിക്കുന്നതിനും ഇത് പ്രധാനമായും ഒപ്‌റ്റോമെട്രിസ്റ്റുകളും ഒപ്റ്റിഷ്യൻമാരും ഉപയോഗിക്കുന്നു.
ഒരു പ്രത്യേക ലെൻസ് സപ്പോർട്ട് ഉപയോഗിക്കുകയാണെങ്കിൽ, ലെൻസ്മീറ്ററുകൾക്ക് കോൺടാക്റ്റ് ലെൻസുകളുടെ ശക്തി പരിശോധിക്കാനും കഴിയും.
ഒരു ലെൻസ്മീറ്റർ വിലയിരുത്തുന്ന പാരാമീറ്ററുകൾ രോഗിയുടെ കുറിപ്പടിയിൽ ഒരു നേത്രരോഗവിദഗ്ദ്ധനോ ഒപ്റ്റോമെട്രിസ്റ്റോ എഴുതുന്ന സ്ഫിയർ, സിലിണ്ടർ, ആക്സിസ് എന്നീ മൂല്യങ്ങളാണ്.
പ്രോഗ്രസ്സീവ് ലെൻസുകളുടെ കൃത്യത പരിശോധിക്കാനും ലെൻസ്മീറ്റർ ഉപയോഗിക്കുന്നു, കൂടാതെ ലെൻസ് സെന്റർ അടയാളപ്പെടുത്താനും ലെൻസിന്റെ ശരിയായ പ്രകടനത്തിന് നിർണായകമായ മറ്റ് വിവിധ അളവുകൾ അടയാളപ്പെടുത്താനും ഇത് പ്രാപ്തമാണ്.
നേത്ര പരിശോധന സമയത്ത് രോഗി ഉപയോഗിച്ചുകൊണ്ടിരിക്കുന്ന കണ്ണടയുടെ പവർ കണക്കാക്കാനും ഇത് ഉപയോഗിക്കാറുണ്ട്.
1848-ൽ, അന്റോയിൻ ക്ലോഡെറ്റ് ഫോട്ടോജെനിക് കിരണങ്ങളുടെ തീവ്രത അളക്കാൻ ഫോട്ടോഗ്രാഫോമീറ്റർ നിർമ്മിച്ചു; 1849-ൽ ഫോട്ടോഗ്രാഫിക് പോർട്രെയ്‌ച്ചറിൽ മികച്ച ഫോക്കസ് നേടുന്നതിനായി അദ്ദേഹം ഫോസിമീറ്റർ പുറത്തിറക്കി.
1876-ൽ, ഹെർമൻ സ്നെല്ലൻ ഒരു ഫാക്കോമീറ്റർ അവതരിപ്പിച്ചു, ഇത് ഒരു ഒപ്റ്റിക്കൽ ബെഞ്ചിന് സമാനമായ ഒരു സജ്ജീകരണമായിരുന്നു, അത് ഉപയോഗിച്ച് ലെൻസിന്റെ ശക്തി അളക്കാനും കോൺവെക്സ് ലെൻസിന്റെ ഒപ്റ്റിക്കൽ സെന്റർ കണ്ടെത്താനും കഴിയും.
1912-ൽ ട്രോപ്പ്മാൻ ഒരു പടി കൂടി മുന്നോട്ട് പോയി, ആദ്യത്തെ ലെൻസ് പവർ നേരിട്ട് അളക്കുന്ന ഉപകരണം അവതരിപ്പിച്ചു.
1922-ൽ, മുകളിൽ ചിത്രീകരിച്ചിരിക്കുന്ന സ്റ്റാൻഡേർഡ് ലെൻസ്‌മീറ്ററിന് സമാനമായ സംവിധാനമുള്ള ആദ്യത്തെ പ്രൊജക്ഷൻ ലെൻസ്‌മീറ്ററിനായി ഒരു പേറ്റന്റ് ഫയൽ ചെയ്തു.
ഉപകരണം, നിരീക്ഷകന്റെ അപവർത്തന ദോഷം തിരുത്തേണ്ടതിന്റെ ആവശ്യകത ഇല്ലാതാക്കി അളക്കുന്ന ടാർഗെറ്റ് ഒരു സ്ക്രീനിലേക്ക് പ്രൊജക്റ്റ് ചെയ്യുന്നു.
ഈ ഗുണങ്ങൾ ഉള്ള മേൽപ്പറഞ്ഞ ഡിസൈൻ ഒപ്റ്റിക്കൽ ലോകത്ത് ഇപ്പോഴും പ്രബലമാണ്.
ഇതും കാണുക ലെൻസ് ക്ലോക്ക് ഒപ്റ്റിക്കൽ പവർ ഡയോപ്റ്റർ ഫോകോമീറ്റർ പ്രിസം ഡയോപ്റ്റർ തിരുത്തൽ ലെൻസ് ഘടകങ്ങൾ ആബെ റിഫ്രാക്റ്റോമീറ്റർ അവലംബം പുറം കണ്ണികൾ ലെൻസോമെട്രി അടിസ്ഥാനകാര്യങ്ങൾ Archived 2010-11-25 at the Wayback Machine .
ലെൻസ്മീറ്റർ
ലേക് ടിയർ ഓഫ് ദി ക്ലൗഡ്സ്
ലേക് ടിയർ ഓഫ് ദി ക്ലൗഡ്സ് യു.എസ്. സംസ്ഥാനമായ ന്യൂയോർക്കിൽ എസെക്‌സ് കൗണ്ടിയിലെ കീൻ പട്ടണത്തിൽ, അഡിറോണ്ടാക്ക് പർവതനിരകളിൽ മാർസി പർവതത്തിന്റെ തെക്കുപടിഞ്ഞാറൻ ചരിവിലായി സ്ഥിതി ചെയ്യുന്ന ഒരു ചെറിയ പർവ്വതതടാകമാണ്.
ഏകദേശം 4,293 അടി (1,309 മീറ്റർ) ഉയരമുള്ള ഇത് സംസ്ഥാനത്തെ ഏറ്റവും ഉയരത്തിലുള്ള തടാകമാണ്.
ഫെൽഡ്‌സ്‌പാർ ബ്രൂക്ക്, ഓപലെസെന്റ് നദി, കാലമിറ്റി ബ്രൂക്ക് എന്നിവയിലൂടെ ഹഡ്‌സൺ നദിയുടെ ഏറ്റവും ഉയർന്ന സ്രോതസ്സെന്ന നിലയിൽ ഇത് പലപ്പോഴും പരാമർശിക്കപ്പെടുന്നു.
ഹഡ്സൺ നദി യഥാർത്ഥത്തിൽ ന്യൂയോർക്കിലെ ന്യൂകോമ്പിലെ ഹെൻഡേഴ്സൺ തടാകത്തിന്റെ നിർഗ്ഗമനമാർഗ്ഗത്തിന് തെക്കുപടിഞ്ഞാറുനിന്നാണ് ആരംഭിക്കുന്നത്.
അവലംബം ↑ ↑ ↑ U.S. Geological Survey Geographic Names Information System: Hudson River ↑ U.S. Geological Survey Geographic Names Information System: Indian Pass Brook ↑ U.S. Geological Survey Geographic Names Information System: Calamity Brook
ലേക് തായ് Lake Tai class=notpageimage| Map of China showing the location of Lake Tai
ലേക് തായ് അഥവാ ലേക് തൈഹു, യാങ്ട്സെ നദി യുടെ അഴിമുഖത്തെ സമതലത്തിൽ സ്ഥിതിചെയ്യുന്ന വലിയൊരു ശുദ്ധജല തടാകമാണ്.
ജിയാൻഗ്സു പ്രവിശ്യയിലുള്ള ഈ തടാകത്തിന്റെ തെക്കൻ തീരം സെജിയാങുമായി അതിർത്തി പങ്കിടുന്നു.
2,250 ചതുരശ്ര കിലോമീറ്റർ (869 ചതുരശ്ര മൈൽ) വിസ്തീർണ്ണമുള്ള ഈ തടാകത്തിന്റെ ശരാശരി ആഴം 2 മീറ്റർ (6.6 അടി) ആണ്.
പോയാങ്, ഡോങ്ടിങ് എന്നിവ കഴിഞ്ഞാൽ ഇത് ചൈനയിലെ മൂന്നാമത്തെ വലിയ ശുദ്ധജല തടാകമാണ്.
തടാകത്തിൽ ഏതാനും ചതുരശ്ര മീറ്റർ മുതൽ നിരവധി ചതുരശ്ര കിലോമീറ്ററുകൾ വരെ വലിപ്പമുള്ള ഏകദേശം 90 ദ്വീപുകളാണുള്ളത്.
ലേക് തായ് പ്രശസ്ത ഗ്രാൻഡ് കനാലുമായി ബന്ധപ്പെടുത്തിയിരിക്കുന്നതും സുഷൌ ക്രീക്ക് ഉൾപ്പെടെ നിരവധി നദികളുടെ ഉത്ഭവ സ്ഥാനവുമാണ്.
സമീപകാലത്ത് ചുറ്റുമുള്ള പ്രദേശങ്ങളിലെ ദ്രുതഗതിയിലുള്ള വ്യാവസായിക വികസനത്താൽ തടാകം മലിനീകരണ ഭീഷണിയിലാണ്.
അവലംബം ↑ {{ cite web }} : Italic or bold markup not allowed in: | work= ( help ) CS1 maint: unrecognized language ( link )
ലേക് ബെൽ ഇംഗ്ലീഷ് വിലാസം https://ml.wikipedia.org/wiki/Lake_Bell
ലേക് സീഗൽ ബെൽ (ജനനം മാർച്ച് 24, 1979) ഒരു അമേരിക്കൻ നടിയും സംവിധായികയും തിരക്കഥാകൃത്തുമാണ്.
ബോസ്റ്റൺ ലീഗൽ (2004-2006), സർഫസ് (2005-2006), ഹൗ ടു മേക് ഇറ്റ് ഇൻ അമേരിക്ക (2010-2011), ചിൽഡ്രൻസ് ഹോസ്പിറ്റൽ (2008-2016), തുടങ്ങിയ വിവിധ ടെലിവിഷൻ പരമ്പരകളിലും, ഓവർ ഹെർ ഡെഡ് ബോഡി (2008), വാട്ട് ഹാപ്പൻഡ് ഇൻ വേഗാസ് (2008), ഇറ്റ്സ് കോംപ്ലിക്കേറ്റെഡ് (2009), നോ സ്ട്രിങ്സ് അറ്റാച്ച്ഡ് (2011), മില്ല്യൺ ഡോളർ ആം (2014), നോ എസ്കേപ് (2015), ദ സീക്രട്ട് ലൈഫ് ഓഫ് പെറ്റ്സ് (2016), ഹോം എഗൈൻ (2017) എന്നീ സിനിമകളിലും അഭിനയിച്ചിട്ടുണ്ട്.
അവലംബം പുറം കണ്ണികൾ ലേക് ബെൽ ട്വിറ്ററിൽ ഇന്റർനെറ്റ് മൂവി ഡാറ്റാബേസിൽ നിന്ന് ലേക് ബെൽ ലേക് ബെൽ ഓൾ മൂവി വെബ്‌സൈറ്റിൽ
ലേക്ക് ആലീസ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
One of the lake's many alligators basks in the sun.
ലേക്ക് ആലീസ് , അമേരിക്കൻ ഐക്യനാടുകളിലെ ഫ്ലോറിഡയിൽ ഗൈനസ്‍വില്ലെയിലെ ഫ്ലോറിഡ സർവകലാശാല കാമ്പസിലെ ഒരു ചെറിയ തടാകമാണ്.
ഈ തടാകമേഖല ഒരു വന്യജീവി സങ്കേതമാണ്.
സംയോജിത ഗൈനസ്‍വില്ലെയിൽ ജീവനുള്ള ചീങ്കണ്ണികൾ കാണപ്പെടുന്ന ഏതാനും ചില പ്രദേശങ്ങളിലൊന്നാണ് ഈ തടാകമേഖല.
ഫ്ലോറിഡയിലെ സോഫ്റ്റ് ഷെൽ കടലാമ കളുടെ ആവാസകേന്ദ്രം കൂടിയാണ് ഈ തടാകം .
ലേക്ക് എൽസിനോർ
ലേക്ക് എൽസിനോർ , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ റിവർസൈഡ് കൌണ്ടിയിൽ സ്ഥിതിചെയ്യുന്ന ഒരു നഗരമാണ്.
1888 ൽ ഒരു നഗരമായി നിലവിൽവന്ന ലേക്ക് എൽസിനോർ,  ഏകദേശം 3,000 ഏക്കർ (1,200 ഹെക്ടർ) വലിപ്പമുള്ള ഒരു സ്വാഭാവിക ശുദ്ധജല തടാകമായ എൽസിനോർ തടാകത്തിന്റെ തീരത്താണ് സ്ഥിതി ചെയ്യുന്നത്.
പത്തൊൻപതാം നൂറ്റാണ്ടിന്റെ അവസാനവും ഇരുപതാം നൂറ്റാണ്ടിന്റെ തുടക്കത്തിലുമായി ഒരു ചെറിയ റിസോർട്ട് പട്ടണമായി വളർന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 51,821 ആയിരുന്നു.
തദ്ദേശീയരായ അമേരിക്കൻ ഇന്ത്യൻ വംശജർ എല്സിനോറെ താഴ്വരയിൽ കാലങ്ങളായി താമസിച്ചുവന്നിരുന്നു.
ഈ പ്രദേശത്തെ അറിയപ്പടുന്ന ആദ്യകാല ജനത് ലൂയിസെനോ ജനതയായിരുന്നു.
സാന്ത അനാ മലനിരകളിലും ടെമെസ്കാൽ താഴ്‍വര യിലുമുള്ള പാറക്കല്ലുകളിൽ ഇവരുടെ ശിലാചിത്രങ്ങൾ കണ്ടെടുക്കപ്പെട്ടിട്ടുണ്ട്.
അതുപോലെതന്നെ ഇവർ നിർമ്മിച്ച കരകൌശല വസ്തുക്കൾ എൽസിനോറെ തടാക പരിസരത്തുടനീളവും സമീപത്തെ ഗിരികന്ദരങ്ങളിലും കുന്നുകളിൽനിന്നുമായി കണ്ടെത്തിയിട്ടുണ്ട്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ രേഖകൾ പ്രകാരമുള്ള ഈ നഗരത്തിന്റെ മൊത്തം വിസ്തീർണ്ണം 41.7 ചതുരശ്ര മൈലാണ് (108.0 ചതുരശ്ര കിലോമീറ്റർ).
ഇതിൽ 36.2 ചതുരശ്ര മൈൽ പ്രദേശം (93.8 ചതുരശ്ര കിലോമീറ്റർ) കരഭൂമിയും ബാക്കി 5.5 ചതുരശ്ര മൈൽ പ്രദേശം (14.2 ചതുരശ്ര കിലോമീറ്റർ) അഥവാ 13.14 ശതമാനം ഭാഗം ജലത്താൽ മൂടപ്പെട്ടതുമാണ്.
ലേക്ക് അർപി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Lake_Arpi_National_Park
ലേക്ക് അർപി ദേശീയോദ്യാനം , അർമേനിയയിലെ നാല് സംരക്ഷിത ദേശീയോദ്യാനങ്ങളിലൊന്നാണ്.
250 ചതുരശ്ര കിലോമീറ്റർ വിസ്തൃതിയുള്ള ഈ ദേശീയോദ്യാനം വടക്കുപടിഞ്ഞാറൻ ഷിറാക് പ്രവിശ്യയിലാണ് സ്ഥിതിചെയ്യുന്നത്.
2009 ൽ സ്ഥാപിതമായ ഇത് സമുദ്രനിരപ്പിൽ നിന്ന് 2000 മീറ്റർ ഉയരത്തിൽ ഷിറാക്, ജാവ്ഖെട്ടി പീഠഭൂമിയിലെ അർപി തടാകത്തിന് ചുറ്റുമായാണ് സ്ഥിതി ചെയ്യുന്നത്.
ദേശീയോദ്യാനത്തിന്റെ പടിഞ്ഞാറൻ ഭാഗം യെഗ്നഖാഗ് പർവതങ്ങളാലും വടക്കുപടിഞ്ഞാറൻ ഭാഗം ജാവ്ഖെട്ടി  പർവതനിരകളാലും വലയം ചെയ്യപ്പെട്ടിരിക്കുന്നു.
ലേക്ക് ഓഫ് ദ വുഡ്സ്
ലേക്ക് ഓഫ് ദ വുഡ്സ് ( French : lac des Bois ) കനേഡിയൻ പ്രവിശ്യകളായ ഒണ്ടാറിയോ , മണിറ്റോബ , അമേരിക്കൻ ഐക്യനാടുകളിലെ സംസ്ഥാനമായ മിന്നസോട്ട എന്നിവയുടെ ഭാഗങ്ങളിലായി വ്യാപിച്ചുകിടക്കുന്ന ഒരു തടാകമാണ്.
അമേരിക്കയിലെ മറ്റു ഭാഗങ്ങളിൽ നിന്ന് മിന്നസോട്ടയുടെ ഒരു ചെറിയ കരപ്രദേശത്തെ ഇതു വിഭജിക്കുന്നു.
അവലംബം ↑ Canadian Encyclopedia ↑ Priddle, George B. "Lake of the Woods".
World Book Online Reference Center.
12 January 2008 Archived 8 June 2011 at the Wayback Machine .
ശിവഗംഗ ജില്ല ഇംഗ്ലീഷ് വിലാസം https://ml.wikipedia.org/wiki/Sivaganga_district
9°43′0″N 78°49′0″E ﻿ / ﻿ 9.71667°N 78.81667°E ﻿ / 9.71667; 78.81667
തെക്കേ ഇന്ത്യൻ സംസ്ഥാനമായ തമിഴ്നാട്ടിലെ ഒരു ജില്ലയാണ് ശിവഗംഗ ജില്ല (തമിഴ് : சிவகங்கை மாவட்டம்).
ശിവഗംഗ നഗരമാണ് ജില്ലയുടെ ആസ്ഥാനം.
ജില്ലയുടെ വടക്ക് കിഴക്കായി പുതുക്കോട്ട ജില്ലയും വടക്ക് ഭാഗത്ത് തിരുച്ചിറപ്പള്ളി ജില്ലയും തെക്ക് കിഴക്കായി രാമനാഥപുരം ജില്ലയും തെക്ക് പടിഞ്ഞാറായി വിരുദനഗർ ജില്ലയും പടിഞ്ഞാറായി മധുര ജില്ലയും സ്ഥിതി ചെയ്യുന്നു.
കാരക്കുടി, മനമധുരൈ, ശിവഗംഗ, ദേവക്കോട്ട, തിരുപ്പട്ടൂർ, കലയർ കോവിൽ എന്നിവയാണ് പ്രശസ്തമായ നഗരം.
Chettinad cuisine A Palatial house in Chettinad The Holy dargah of Paanch Peer Shuhadaa at Kannar Road, Manamadurai ശിവഗംഗയിലെ ഭരണാധികാരികൾ രാജാ ശശിവർണ്ണ തേവർ (ക്രി.വ. 1730-1750) രാജാ  മുത്തു വടുഗനത  പെരിയ  ഓടായ  തേവർ  (ക്രി.വ.1750 - 1772) റാണി വേലു നച്ചിആർ (ക്രി.വ.1772-1780) ഇതുകൂടി കാണുക ചെട്ടിനാട്‎
ശിവകുണ്ഡലം ഇംഗ്ലീഷ് വിലാസം https://ml.wikipedia.org/wiki/Kigelia_africana
ബിഗ്‌നോണിയേസീ കുടുംബത്തിലെ ഒരു മരമാണ് ശിവകുണ്ഡലം ( ശാസ്ത്രീയനാമം : Kigelia africana ) .
കിഗേലിയ ജനുസിലെ ഏക സ്പീഷിസാണിത് .
ആഫ്രിക്കയിൽ എല്ലായിടത്തും ഈ മരം കാണപ്പെടുന്നു.
ഇലകൾ പൂവ് കായ
ഈ മരം 20 മീറ്റർ വരെ ഉയരം വയ്ക്കും.
തുടർച്ചയായി മഴ ലഭിക്കുന്ന ഇടങ്ങളിൽ നിത്യഹരിതസ്വഭാവം കാണിക്കുമെങ്കിലും നീണ്ട വരൾച്ച അനുഭവപ്പെടുമ്പോൾ ഇല പൊഴിക്കും.
ഭംഗിയുള്ള പൂക്കുലകൾ തൂങ്ങിക്കിടക്കുകയാണ് ചെയ്യുക.
അതികഠിനമായ കായ  പൊട്ടിക്കുവാൻ വളരെ പ്രയാസമാണ്.
രാത്രി സൗരഭം പൊഴിക്കുന്ന പൂക്കളിൽ പരാഗണം നടത്തുന്നത് വവ്വാലുകളാണ്.
പലതരത്തിലുള്ള പ്രാണികളും തേൻ കുടിക്കാൻ പൂവിൽ എത്താറുണ്ട്.
തൂങ്ങിക്കിടക്കുന്ന കായകളുടെ ഉള്ളിൽ നിറയെ വിത്തുകൾ ഉണ്ടാവും 5-10 കിലോഗ്രാം വരെ ഭാരമുള്ള ഈ കായ തിന്നാൻ പല മൃഗങ്ങൾക്കും ഇഷ്ടമാണ്.
പല രോഗങ്ങൾക്കും മരുന്നായി ആഫ്രിക്കയിൽ ഉപയോഗിക്കാറുണ്ട്.
ബിയർ പോലെയുള്ള ഒരു മദ്യം ഇതിൽ നിന്നും ഉണ്ടാക്കാറുണ്ട്.
കായയ്ക്ക് വിഷമുണ്ട്.
ബൊട്സ്വാനയിൽ ഇതിന്റെ തടി വള്ളം ഉണ്ടാക്കാൻ ഉപയോഗിക്കുന്നുണ്ട്.
മധ്യരേഖാപ്രദേശങ്ങളിലെല്ലാം ഒരു അലങ്കാരവൃക്ഷമായി ശിവകുണ്ഡലം നട്ടുവളർത്താറുണ്ട്.
കായ തലയിലോ വാഹനങ്ങളിലോ വീണാൽ അപകടമുണ്ടാകാൻ ഇടയുള്ളതിനാൽ നട്ടുവളർത്തേണ്ട ഇടങ്ങൾ ശ്രദ്ധയോടെ വേണം തെരഞ്ഞെടുക്കാൻ.
ചിത്രങ്ങൾ പൂവ് പോണ്ടിച്ചേരിയിൽ നിന്നും ഇലകൾ പൂവ് പൊട്ടിയ കായ വിമൽ ജ്യോതി എഞ്ചിനീയറിംഗ് കോളേജ് കാമ്പസിൽ നിന്ന് അവലംബം del Hoyo, J., Elliott, A., Sargatal, J., eds.
Handbook of the Birds of the World 4: 415.
Kigelia .
In The New RHS Dictionary of Gardening 2: 735.
Joffe, P. (2003).
PlantZAfrica: Kigelia africana Archived 2010-04-19 at the Wayback Machine .
McBurney, R. (2004).
African Wild Harvest Archived 2006-09-23 at the Wayback Machine .
Roodt, Veronica (1992).
Kigelia Africana in The Shell Field Guide to the Common Trees of the Okavango Delta and Moremi Game Reserve .
Gaborone, Botswana: Shell Oil Botswana Germplasm Resources Information Network (GRIN): Kigelia africana .
Travel Africa: Sausage Tree Archived 2006-11-22 at the Wayback Machine .
പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.plantzafrica.com/plantklm/kigeliaafric.htm Archived 2010-04-19 at the Wayback Machine .
http://www.flowersofindia.net/catalog/slides/Sausage%20Tree.html വിക്കിസ്പീഷിസിൽ Kigelia africana എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Kigelia africana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശിവകുമാർ സരിൻ
ഇന്ത്യക്കാരനായ ഒരു ക്ലിനീഷ്യൻ, ഗ്യാസ്ട്രോഎൻട്രോളജിസ്റ്റ് , ഹെപ്പറ്റോളജിസ്റ്റ് , വിവർത്തന ശാസ്ത്രജ്ഞൻ, ഉത്സാഹിയായ ഗവേഷകൻ, പ്രതിഭാധനനായ അധ്യാപകൻ എന്നിവയൊക്കെയാണ് ശിവകുമാർ സരിൻ .
ദില്ലി ഗവൺമെന്റ്റിനു കീഴിൽ അദ്ദേഹം ഒരു ലോകാരോഗ്യ സംഘടന സെന്ററായ ഡീംഡ് ലിവർ സർവ്വകലാശാലയായ ഇൻസ്റ്റിറ്റ്യൂട്ട് ഓഫ് ലിവർ ആൻഡ് ബിലിയറി സയൻസസ് (ILBS) സ്ഥാപിച്ചു; ഇത് ഏറ്റവും വലിയ കരൾ ആശുപത്രി, ഗവേഷണ സജ്ജീകരണം, ഒരു കരൾ സർവ്വകലാശാല ഒക്കെയാണ്.
ശാസ്ത്രത്തിലെ ഏറ്റവും ഉയർന്ന ഇന്ത്യൻ അവാർഡായ ശാന്തി സ്വരൂപ് ഭട്നഗർ പുരസ്കാരം അദ്ദേഹം നേടിയിട്ടുണ്ട്.
രാജ്യത്തെ മൂന്നാമത്തെ ഉയർന്ന സിവിലിയൻ ബഹുമതിയാ പദ്മ ഭൂഷൺ [2007] അദ്ദേഹത്തിനു ലഭിച്ചു.
മെഡിക്കൽ കൗൺസിൽ ഓഫ് ഇന്ത്യയുടെ ചെയർമാൻ ബോർഡ് ഓഫ് ഗവർണറായി സേവനമനുഷ്ഠിച്ച അദ്ദേഹം നീറ്റ്, നെക്സ്റ്റ് പരീക്ഷകൾ അവതരിപ്പിക്കുന്നതടക്കം പുതിയ മെഡിക്കൽ വിദ്യാഭ്യാസ ചട്ടക്കൂടിനെ രൂപപ്പെടുത്തി.
ഏഷ്യൻ പസഫിക് അസോസിയേഷൻ ഫോർ സ്റ്റഡി ഓഫ് ലിവർ (എപി‌എ‌എസ്‌എൽ) പ്രസിഡന്റും ഏഷ്യൻ പസഫിക് സ്കൂൾ ഓഫ് ഹെപ്പറ്റോളജി സ്ഥാപകനുമായിരുന്നു.